Flaunharda
La flauharda es un desserv originari de Lemosin e Peiregòrd. Quò es una mena de flan qu'òm li apond lo mai sovent de las pomas, de las peras o de las prunas.

Etimologia 
Lo nom es derivat daus mots occitans fleunhe  e flaunhard, e designa quauquaren de mofle, qu'aflata lo gost. Aqueu desserv se minja tanben en Auvernha.

Recepta 
Dins un boiradís d'uòus, de farina (farina de froment, mas autres còps de blat d'Espanha) de sucre e de lach, òm apond de las pomas reinetas copadas a bocins, o de las prunas qu'òm ne'n a dostat lo vòs. L'òm bota la flaunharda a còser en lo forn dins un plat (de terra o de veire especiau) generosament olhat de burre. En Peiregòrd l'i botan pas de la crema frescha.

Vins que s'i maridan plan 
Emb aqueu desserv òm perpausa generalament siá un vin liquorós coma lo vouvray, siá un vin blanc coma lo chablís, o enquera un vin que bulh coma lo vin de Champanha . Autres còps chas los paisans quò era mai que mai lo vin de la maison, de noah o de bacò.

Cinèma 
Le Flan était presque parfait (Lo Flan èra gaireben perfièch), un filme de Cécile Déroudille, surtit en 2008, es un documentari sus la transmission de las receptas de cosina, ente la realisatritz pausa de las  questions aus membres de sa familha e d'autras familhas, en particulier subre las receptas seguentas: la flaunharda, la polka, la dafina et la paella.

Nòtas et referéncias

De veire tanben

Articles ligats 

 Tarte aux pommes
 Cosina occitana

Liams externes 

Cosina de Lemosin
Portal:França/Articles ligats